Príloha č. 2

List (dohoda) o zapojení
(slovenský preklad)

[HLAVIČKOVÝ PAPIER PRISPIEVATEĽA]

Viceprezident, riadenie rizika
Európska banka pre obnovu a rozvoj
One Exchange Square
Londýn EC2A 2JN
Veľká Británia

Vážený pán [                   ],

dovoľujem si Vám oznámiť naše stanovisko k založeniu Fondu pre krajiny západného Balkánu (ďalej len „Fond“), ktorý bude spravovaný Európskou bankou pre obnovu a rozvoj (ďalej len „Banka“ alebo „EBOR“).

Príspevok

1.	S potešením potvrdzujem, že [názov krajiny/subjektu] chce prispieť do Fondu celkovou sumou [     ] [euro] [inej voľne vymeniteľnej mene] [ak je prispievateľom krajina, je podľa potreby možné doplniť nasledujúce: na základe domácich zákonov a predpisov [názov krajiny] a v súlade s jej výročnými rozpočtovými podmienkami]. 

2.	Príspevok sa bude vyplácať v hotovosti v [euro] [inej voľne vymeniteľnej mene] [v jednej splátke po obdržaní faktúry od EBOR] ALEBO [v [xx] splátkach po [suma], kedy každá bude uhradená [dátumy/frekvencia, napr. štvrťročne, vždy...] po obdržaní faktúry od EBOR]. Príspevok sa uhradí v prospech účtu Fondu pre západný Balkán EBOR, č. účtu [           ], kód SWIFT [           ], v [        ] banka, [Adresa].   

3.	[Názov krajiny/subjektu] môže následne Fondu poskytnúť dodatočné príspevky, ktoré budú vo všetkých ohľadoch podliehať tejto Dohode. Predpokladá sa, že do Fondu budú prispievať aj iní darcovia.

Účel

4.	Príspevky sa budú používať výhradne na účely poskytovania technickej spolupráce vykonávanej, resp. konajúcej sa pod dozorom EBOR ALEBO iných schválených činností podľa popisu vo Všeobecných podmienkach Fondu („Všeobecné podmienky“) .
Správa Fondu a príspevku

5.	[Názov krajiny/subjektu] týmto berie na vedomie, že príspevok a Fond bude spravovať Banka v súlade so Všeobecnými podmienkami vrátane nasledujúceho:

	(a)	žiadne Príspevky do Fondu nebudú viazané;

	(b)	Sekretariát Fondu pripraví program činností na prerokovanie a schválenie Zhromaždením prispievateľov.

	(c)	Účet Fondu bude vedený v eurách, a to oddelene od bežných kapitálových zdrojov a Špeciálnych fondových zdrojov Banky.

	(d)	Banka bude pri správe a riadení Fondu postupovať s rovnakou mierou starostlivosti a dôslednosti ako pri svojich vlastných kapitálových zdrojoch.

	(e)	Banka pripraví výročné finančné výkazy Fondu, ako aj správu o činnostiach financovaných zo zdrojov Fondu, na prerokovanie a schválenie Zhromaždením prispievateľov Fondu. Externí audítori EBOR vykonajú audit výročných finančných výkazov spôsobom zhodným so spôsobom používaným pri audite bežných kapitálových zdrojov EBOR.

	(f)	Banka bude mať nárok na fixný poplatok vo výške 2 % z každého príspevku uhradeného v prospech Fondu na pokrytie svojich administratívnych nákladov.

	(g)	EBOR vynaloží maximálne úsilie, aby od OECD získala potvrdenie o uznaní každého príspevku ako „ODA“ (oficiálna rozvojová pomoc).

Zhromaždenie Prispievateľov

7.	[Názov krajiny/subjektu] bude spolu so všetkými ostatnými prispievateľmi do Fondu tvoriť dozornú radu nazvanú Zhromaždenie prispievateľov. Každý prispievateľ, ktorého príspevok dosiahol 500.000,- EUR, bude mať zastúpenie v Zhromaždení prispievateľov. Prvé stretnutie povedie člen vyššieho manažmentu Banky. Na prvom stretnutí si Zhromaždenie spomedzi prispievateľov prítomných na stretnutí určí predsedu, ktorý povedie nasledujúce stretnutia. Zhromaždenie bude mať všetky práva a povinnosti ustanovené vo Všeobecných podmienkach vrátane stanovenia celkových strategických priorít pre Fond a schvaľovania každého projektu alebo činnosti, ktorá by mala poberať zdroje z Fondu.

Záverečné ustanovenia

8.	Dohoda vstúpi do platnosti po podpise tohto listu a zotrvá v platnosti až do zrušenia Fondu v súlade s Všeobecnými podmienkami Fondu. [Názov krajiny/subjektu] môže Fondu prideliť aj dodatočné príspevky. Každý dodatočný príspevok bude podliehať podmienkam tejto Dohody a Všeobecným podmienkam Fondu.

9.	Obe, Banka ako aj [názov krajiny/subjektu] budú oprávnené zrušiť túto Dohodu po uplynutí 60-dňovej výpovednej lehoty voči druhej strane. Odo dňa účinnosti výpovede bude [názov krajiny/subjektu] oslobodená od všetkých záväzkov uhradiť Banke akékoľvek časti svojho príspevku, ktoré ešte neboli plne rozdelené. Dňom účinnosti výpovede tejto Dohody prevedie EBOR [Názov krajiny/subjektu] v súlade s časťou 5 Všeobecných podmienok, všetky ešte nerozdelené čiastky príspevku vložené do Fondu.

10.	Túto Dohodu je možné meniť iba s písomným súhlasom [názov krajiny/subjektu] a EBOR.

11.	Všetky oznámenia alebo žiadosti, ktoré sa vyžadujú, resp. ktoré je možné podať v súvislosti s touto Dohodou alebo Fondom, budú v písomnej forme, ktorá môže zahŕňať aj elektronickú komunikáciu, a budú zaslané obom zmluvným stranám na nasledujúcu adresu:

Za [názov krajiny/subjektu]:

Za EBOR:

Gary Bond
Riaditeľ, oficiálne spolufinancovanie
Európska banka pre obnovu a rozvoj
One Exchange Square
Londýn EC2A 2JN
Spojené kráľovstvo

Bondg@ebrd.com

12.	Výrazy použité v tejto Dohode majú taký význam, aký im bol pripísaný vo Všeobecných podmienkach Fondu. [Názov krajiny/subjektu] týmto berie na vedomie, že táto Dohoda o príspevkoch podlieha a prostredníctvom odkazu zahŕňa všetky pravidlá a podmienky Všeobecných podmienok Fondu.

[Prispievateľ tu môže požiadať o začlenenie ustanovenia o rozhodcovskom konaní, resp. v prípade, ak prispievateľ nie je členom Banky, vloží sa na toto miesto rozhodcovská klauzula podobná klauzulám používaným v obchodných dohodách uzatváraných Bankou.]

S úctou,